
ix  invenitur  receiitiori  aevo  medicanientiiin,  quod 
ex  una  parte  suminis  laudum  encomiis  coronatum^ 
ex  altera  autem  votis  medicorum  nequaquam  corre- 
spondens,  penitus  exilio  mulctatum  est  quam  Jodina. 
Causa  autem  liujus  certaminis  in  eo  latet,  quod  re- 
mediuni  lioc  praestantissimum ,  strictis  indicationibus 
limitatum,  si  incauta  manu  adhibetur,  plus  damni  quam 

emolumenti  adferat.  ^  Conamina  autem  medicorum 

•  ^ 

praecipue  in  Anglia  et  Gallia,  praemissis  adeura- 
tissimis  tentaminibus,  congruam  liujus  remedii  ad- 
.  liibendi  methodum  invenire  et  insimul  incommodis, 
quibuscum  medicis  hucusque  colluctandum  erat,  suc¬ 
currere  videntur.  ^ 

Haec  in  causa  erant,  cur  hisce  in  pagellis  ne¬ 
que  nova  neque  multa  proferens ,  qua  comjiilator 
potius  ex  auctoribus  in  decursu  citatis,  optima  hau¬ 
rire  conatus  sum. 

\ 

Ceterum  angustiis  temporis  coarctatum  aucto- 
rem  tyronem^"  qui  schola  vix,  egressus  non  proprio 
marte  nova  communicare,  sed  auctoritate  celeber¬ 
rimorum  hac  in  arte  virorum  fultus ,  experimenta  in 
gratiam  hujus  remedii  instituta  colligere  et  in  lucem 
edere  adlahoraverat ,  lector  benevole  respice,  et  sal- 
icin  ejus  bonae  voluntati  indulge  et  fave. 


/ 


A  ' 


Historia  naturalis  tfodi. 


Jodium^  Jodum,  Jodina  (tooJ'y)'7  violaceus3;  die 
Jode,  Jodin,  Jod,  Varcchsstoifj  Jod-Superoxydj  Va- 
rechura  j  Superoxydum  jodicum. 

Momenta,  ejus  notitiam  testantia,  debentur  for¬ 
tuitae  detectioni  nitri  fabricatoris  Courtois  sub  finem 
anni  1811.  Prima  autem  illius  mentio  et  communicatio 
facta  est  per  instituti  Parisiorum  membrum  C 1  e  m  e  n  t 
20.  Novembris  anni  1813.  Breve  post  tempus  D  a  v  y  ,< 
V  e  a  u  q  u  e  1  i  n  et  praesertim  G  a  y  -  L  u  s  s  a  k  atten¬ 
tionem  summam  hancce  in  materiam  converterunt,  illam- 
que  probe  examinantes  ita  dilucidarunt ,  ut  Jodum  cum 
suis  peculiaribus  proprietatibus  qua  elementum  prorsus 
novum,  in  omnibus  naturae  regnis  licet  nullibi  purum 
et  liberum  occurrens  demonstrarint. 

-  §.2. 

Invenitur  Jodina  praecipue  in  regno  vegetabili , 
cinere  nempe  plantarum  maritimarum,  ut  sunt:  Fucus 
sacharinus,  digitatus,  vesiculosus,  serratus,  membra¬ 
naceus,  filiformis,  siliquosus;,  cartilagineus,  rubens, 
nodosus,  palmatus,  Filum  5  in  ulva  umbilicali,  f^avonia 
et  Linza ,  in  saepiis,  coraliis  rubris,  conchyliis  ct  cou- 

cliis  regni  nniinalis:^  in-nonnullis  aquis  mineralibus,  ut 
in  aqua  ITcilbruncnsi  in  Bavaria,  aqua  Saizliusana  in 
Hcssia,  fonte  Hallensi  in  Austria  et  aqua  marina  regni 
anorganici.  '  . 

s. 

§.  3.  ^ 

Paratur  Jodium  e  8o(la,  cineribus  plantarum  ma¬ 
ritimarum  obtenta,  quae  vilissimae  in  commercio  Sodae 
sub  nomine- Kelp  et  Varec  exhibet  speciem.  Soda 
memorata  constat  maximopere  ex  natro  hydrochlorico , 
minori  quantitate  natri  carbonici  et  minima  natrl  hydro- 
jodici.  Hac  Soda  in  aqua  soluta,  et  prioribus  duobus  ' 
salibus  in  crystallos  coactis  et  separatis,  irr  lixiva  resi¬ 
dua  natrum  hydrojodicum,  ciystallisationi  resistens,  re¬ 
manet,  e  quo  sequenti  modo  elicitur  Jodium  :  Lixivum 
ad  siccitatem  evaporatum  in  alcoliole  digeritur,  qui  omne 
natrum' hydrojodicum  solvit,  reliquos  sales  non  solutos 
relinquens  5  natrum  hydrojodicum  alcoliole  diffuso  ob¬ 
tentum  ,  cum  dimidio  sui  ponderis  ox3^di  Mangani  nigri 
commixtum,  in  retorta  tubulari  cum  dimidio  ponderis 
acidi  Sulfurici  concentrati  superinfunditur,  quo  sub 
modico  caloris  augmento  vapores  eructantur  violacei , 
qui  condensati  collo  retortae  ejusque  excipulo  adhae¬ 
rentes,  corpus  praebent  crystallinum,  quod  intra  char¬ 
tam  bibulam  siccatum  et  iteratis  adhuc  subjectum  subii- 
mationibus  purum  praebet  Jodium.  ^ 


Proiirietatc»  «foili* 

f*  * 

S.  4. 

•  .  } 

Jovium  hac  ratione  obtentum  refert  massam  rigi¬ 
dam,  structurae  foliaceae,  obscure  griseam,  paululum 

metallice  splendentem^  Antimonio  pulmoso  aut  Graphiti 
non  absimilem,  mollem,  facile  friabilem  et  electricita- 
tem  isolantem ;  substantiam,  quae  ponderis  specifici 
4,948 ,  odoris  peculiaris ,  chlorico  non  absimilis ,  ast 
debilioris,  saporis  amari ,  acris,  ingrati  scabri  charac¬ 
teribus  insignitur  •  ad  cujus  perfectam  solutionem  7000 
partes  aquae  desiderantur,  quo  fluidum  enascitur  coloris 
aurantiaci  peculiarisque  odoris  et  saporis.  Jodium  sub 
temperatura  -f-  85^  R.  liquescens,  sub  temperatura 
+  144^  R.  ebullit,  quamvis  ante  ebullitionis  punctum 
jam  leniter  evaporatur,  in  aqua  solutum  jam  sub  tempe¬ 
ratura  80^  R.  destillatur,  quia  vaporibus  aqueis  adhae¬ 
rens  unacum  aufertur;  vapores  ejus  pulchro  excellunt 
violaceo  colore,  8,6195  vicibus  ponderosiores  ac  aer 
ipse  athmosphaericus ,  adhaesione  in  corporibus  frigi¬ 
dioribus  denuo  condensandi.  Haec  materia  non  ad  in- 
flammabilia  refertur  corpora ,  qua  inflammandum  chloro 
proxime  accedens;  nam  cum  pluribus  substantiis,  e.  g.  * 
cum  phosphoro,  tam  facile  et  vehemens  jam  sub  consueta 
aeris  temperie  init  connubium,  ut  ignis  phaenomena  pro¬ 
vocentur.  —  Quoad  chemicam  indolem  inter  Chlor  et 
Sulfur  medium  sibi  vindicat  locum ,  quorum  priori  quo¬ 
que  ob  facultatem  colores  destruendi,  pro  parte  ana¬ 
loga  est.  Connubia  ejus  cum  magis  positivis  corporibus 
sub  nomine  Jodidorum  occurrunt.  Cutis  et  charta  Jodio 
sordide  obscuro -brunea  coloratur,  color  autem  mox 
Jodio  evaporato  disparet.  Amylum  delicatissimum  sistit 
Jodii  reagens,  quum  0,00001  illius  partem,  in  aqua 
obvenientem  colore  violaceo  vividissime  enascentem  pro¬ 
dit.  Amylum  humectatum ,  cum  quantitate  majore  Jodii 
contritura,  massam  offert  opacam,  coeruleam.  Indigo  ae¬ 
mulam  ;  sub  minore  Jodii  quantitate  e  coeruleo  candi¬ 
cantem,  minima  ejus  quantitate  violaceam.  Tali  modo 
colorata  massa,  chlorina,  acido  sulfurico,  sulfuroso  et 
hydrothionico  destruitur.  Jodo  coeruleo  colore  notatum 
amylum  in  aqua  et  acido  sulfurico  diluto  facile  solvitur, 


quae  solutio  coerulea  cum '  acido  sulfurico  concentrato 
juncta^  solutionem  praebet  griseam^  diluendo  violaceam. 
Cum  acido  muriatico  concentrato  et  pauxillo  nitrici 
coeruleam  praebet  gelatinam, 

Jodium  cum  ox^^genio  junctum  format  acidum  jo- 
dicum^  cum  hydrogeniOj  cujus  connubium  avidissime 
init,  hydrojodiciim.  Acidum  jodicum  cum  nonnullis 
salium  basibus  sales  generat,  in  aqua  difficillime  solven¬ 
das  5  acidum  hydrojodiciim  cum  basibus  illis  junctum 
sales  exhibet  hj^drojodicos ,  solutioni  aquosae  minus 
resistentes. 

> 

Pliarmacoflyuamia  Jocli. 

$ 

§5,  . 


Virtutem  Jodinae  praeparatorumque  ejus  spectan¬ 
tes  ,  primariam  et  eminentem  in  sphaera  invenimus  ve- 
getativa.  Hanc  enim  .Iodum  profunde  penetrat,  vitam 
ejus  insimul  incitat  et  actionem  vasorum  capillarium 
modo  visibili  impellit.  In  specie  systema  lymphaticum 
focus  ejus  actionis  dici  meretur,  cujus  activitas  vix 
ullo  alio  remedio  tantopere  sollicitatur.  Hinc  facile 
explicari -potest,  non  solum  collectiones  morbosas  ex 
torpore  hujus  systematis  progredientes  dissipari,  sed 
illud  insimul  vi  majori  instrui ,  functiones  suas  relate 
ad  ceteras  organismi  multo  debiliores  cum  aequabili 
energia  exercere  valere.  Exinde  sponte  fluunt  salutares 
elFectus  hujus  remedii  in  morbosa  affectione  membra¬ 
narum  fibro- et  serosarum,  igitur  tanta  ejus  vis  solvens 
in  tumoribus  scrofulosis,  syphiliticis,  arthriticis  et  rheu¬ 
maticis  ,  igitur  tam  proficuae  ejus  metamorphoses  in 
systemate  omni  dermatico.  x\b  usu  hujus  remedii  omnis 

vita  ^V^Gt^tiva  alteratur  ne  crinibus  exceptis^  qui  mol¬ 
liores  et  splendidiores  fiunt.  —  Mutationes  autem ,  quas 
alibi  quam  in  sphaera  vegetativa  liocce  producit  reme¬ 
dium^  sunt  mere  consecutivae.  -  Minori  licet  dosi  ad¬ 
hibitum  j  conspicuam  tamen  vim  medicamentosam  rea¬ 
ctione  vitali  majori  palam  facit.  Sub  usu  ejus  quidpiam 
protracto  diarrhoea  provocatur  raro^  potius  sub  initio 
obstipatio  alvi,  quam  mox  quidpiam  molliores  alvi 
ductiones  sequuntur.  Augentur  dein  per  consensum 
jnembranarum  mucosarum  et  aliae  se-  et  excretiones  et 
inter  priores  tanta  saepe  bilis,  ut  symptomata  status 
^astrico-biliosi  omnia  evolvantur  et  aeger  non  obstan¬ 
tibus  omnibus  cautelis,  sub  usu  hujus  remedii  adhiben¬ 
dis  medicamen  hocce  seponere  debeat.  Aegris  autem 
segniore  circulatione  in  systemate  venae  portarum  la¬ 
borantibus,  in  gratiam  alius  mali  propinatum,  molestum 
fit  dolore  pressivo  in  regione  hypochondriaca  dextra, 
quod  praecique  contingit,  si  antea  febre  intermittente 
laborarunt,  licet  hac  abacta  ab  omnibus  sensationibus 
ingratis  dictae  plagae  penitus  liberati  fuissent.  Jodina 
non  raro  qua  potens  diureticum  observata  est ,  quali¬ 
tatem  urinae  corrigens,  quam  si  furbid{j,^/u\t  semper 
pellucidam  et.non  raro  stramineam  reddit^|—^  Singula¬ 
rem  sibi  vindicat  actionem  in  glandulas  .sAliviiles ,  ap- 
parente  sub  ^ejps  usu  intumescentia  gipg;^Vjae  proprio 
scorbutico  o^j1;q,  juncta.  Locum  non  jnjeriorem  inter 
.nphrodisiaca  tenet,  fluxum  haemorrhoi,d,a}j9|W  men¬ 
strualem  promovens  et  sterilitatem  t0^^s^  —  Dosi 
autem  quidpiam  majori  sumtum  Jodum  longius 

tempus  adhibitum  praeponderantem  vitalitatem  in  syste¬ 
mate  lympli^tig^, provocat,  quo  fit ,  ut  restaupUio  cum 
consumtione  impari  passu  incedat  et  corporis  emaciatio 
sequatur.  Tumores  nunc  resorbentur  et  glandulae  in 
specie  thyreui^i^.jljabescunt.  An  pari  modo  glandula 
pectoralis  in, feminis  et  testes  in  viris  aequalem 

experiantur  e/fectum  ^  ut  quondam  unanimi  consensu 
credebatur,  experimenta  recentissimi  aevi  non  ap¬ 
probare  videntur.  Majori  dosi  protractus  usus  Jodi 
ansam  praebet  saturationi  cum  Jodo  vel  sic  dicto  Jo- 
dismo ,  qui  palam  fit  sensibilitate  et  .  irritabilitate  in 
compassionem  tracta.  Pulsus  enim  fiunt  frequentiores , 
cordis  palpitationes  oriuntur,  tussis  vexat  ae^jrum  fre¬ 
quens  cum  sputis  sanguinolentis,  porro  emaciatio  cor¬ 
poris  rapide  progreditur,  aeger  insominis  laborat,  oriun¬ 
tur  artuum  tremores,  in  omnibus  motibus  aegrotantis 
aliqua  velocitas  conspicitur,  sensus  externi,  in  specie 
visus,  alienantur.  Hac  ratione  pedetentim  cachexia 
sic  dicta  Jodina  evolvitur ,  quae  increscente  debilitate 
totius  corporis ,  respiratione  summe  anxia  et  frequenti, 
hisce  sese  associante  animi  morositate,  oedemate  pedum 
et  paralysibus  mortem  inducit, 

V 

8-  6. 

✓ 

Respectu  singulorum  .Jodi  praeparatorum  virtutis, 
differentia  quidem  aliqua  'conspicitur ,  licet  in  genere 
non. tanta  sit,  ut  unum  in  sua  actione  alteri  plane 
contrariam  exerceat,  sed  potius  hoc  fortius  et  intensius, 
illud  mitius  et  magis  familiare  oeconomiae  animali  inve¬ 
niatur  5  certum  enim  est,  detrimenta  omnia,  quae  capit 
aeger  ex  Jodina,  explicari  posse,  si  praeparatum  Jodi 
non  cum  cautela  vel  morbo  solum  sed  non  individua- 
litati  aegri  consentaneum  seligitur. 

Pura  enim  .Jodina  rarissime  in  usum  trahenda  mi¬ 
nori  jam  quantitate  vomitum  procreat. 

Tinctura  .Jodi  autem  ,  antea  fere  sola  adhibita  pro 
usu  interno,  nimis  caustice  agit  et  experientia  duce 
•multo  citius  Jodismum  et  cachexiam  producit ,  quam 

aliud  praeparatum ‘j  et  in  phthisicis  ^  ubi  tamen  alia 
Jodi  praeparata  summa  cum  utilitate  adhiberi  possunt, 
diligenter  evitanda  est.  Externe  adhibita  partes,  cum 
quibus  in  contactum  venit,  colore  flavo  tingit 5  qui  sub 
protracto  usu  fuscus  vel  fusco-ruber^  evadit,  insimul  ;fit 
temperatura  cutis  altior,  sensus  pruritus  percipitur, 
et  tandem  plaga  illa  dermatis  incrassatur  subsequa  de- 
squammatione.  .  :  ' 

Kali  hydrojodicum,  multo  mitius  tinctura  in  so- 
'lutione  aquosa  vel  vinosa  sumtum,  organa  tractus  in¬ 
testinalis  stimulat  et  virtutem  supra  descriptam  Jodi 
eminenter  repraesentat. 

m 

Solutio  kali  diydrojodici  jodorata ,  jam  a  Coin- 
det  et  Baup  summe  laudata,  non  incongruam  qui¬ 
dem  sistit  copulam,  quia  kali  hydrojodicum  optimum 
solvens  Jodi  est,  sed  tamen  nullo  modo  praecedenti 
praeparato  praeferenda  propter  saporem  magis  causti¬ 
cum  et  effectus  jam  sub  initio  multo  atrociores ,  quam 
si  merum  kali  hydrojodicum  in  usum  vocatur.  Amylum 
jodatum  B  u  ch  a  n  a  n  ob  perfectam  involutionem  Jodi 
sic  et  ob  levem  digestionem  amyli  ex  praeparatis  Jodi 
quam  maxime  familiare  oeconomiae  animali  declaravit. 

Protojoduretum  H3^drargyri  non  solum  quoad  che- 
micas  sed  et  pharmaco-dynamicas  proprietates  mercu¬ 
rio  dulci  sese  appropinquat.  Vis  enim  resolvens  Mer¬ 
curii  in  copula  cum  Jodo  multo  fortior  evadit.  Deuto- 
,  joduretum  H^^drargyri,  quoad  actionem  analogum  Mer¬ 
curio  sublimato  corrosivo,  multo  fortius  stimulat  quam 
'"^praecedens. 

8ulfur  jodatum  rarum  admittit  et  tunc  solummodo 
externum  usum. 


I 

Ferrum  jotlatum  qua  tonico^antidysCrasicum 
medium  in  illo  statu  morboso  summa  cum  utilitate  ad¬ 
hibetur,  ubi  activitas  systematis  l3^mphatici  et  glandu¬ 
larum  prostrata  est,  et  vitiosa  mixtio  humorum  sub 
forma  scrophiilarum,  chloroseos,  amennorrhoeae,  fluo¬ 
ris  albi,  tabis  meseraicae,  scirrhosae  degenerationis 
glandularum ,  et  rhachitidis  apparet,  imo  et  in  dyscra- 
sia  syphilitica  individuorum  scrophulosorum ,  lymphati¬ 
corum  et  torpidorum  efficaciam  visibilem  demonstravit» 

Zincum  jodatum  fere  nunquam  adhibetur» 

S-  7. 

>  .  ' 

Non  inconsentaneum  censeo,  si  ad  virtutem  Jodi 
ejiisque  praeparatorum  satius  dilucidandum  experi¬ 
menta  et  resultata  Domini  Mojsisovits,  pri¬ 
marii  medici  in  civili  nosocomio  Vindobonensi  univer¬ 
sali,  quae  in  plus  quam  800  aegris  spatio  sex  anno¬ 
rum  exactissime  observasse  tradit,  actioni  antea  me¬ 
moratae  addo.  —  Sunt  autem  sequentia: 

1.  Jodum  inefficax  reperitur,  dum  contaminatum  est, 

quod  ultimum  non  raro  observatur. 

2.  Praeparata  Jodi  certis  sub  temporibus,  uti  e.  g. 

aere  constanter  humido ,  frigido ,  ventoso  et  ne¬ 
buloso,  regnante  epidemia  variolosa,  febre  gras- 
sante  puer|\erali,  medicorum  saepe  exspectatio¬ 
nem  fallunt. 

•  % 

3.  Non  idem  est,  quale  adhibeatur  praeparatum  5 

tinctura  Jodi  ex  pharmacopoea  exilio  mulctanda 
esset. 

4.  Doses  parvae  parum  agunt  vel  aperte  nocent,  prae¬ 

stantius  virtus  dosium  majorum  observatur. 


5.  Aptissima  forma ,  praeparata  Jodi  propinandi  ^  est 

solutiO;  perversa  pulvis,  pillulae  et  bolus,  omit¬ 
tenda  omnia  adjuvantia  et  corrigentia. 

6.  Diaeta  cibos  excludat  amylo  pollentes. 

7.  Aegrum  in  cubili  deambulantem  calor  gratus  sem- 

per  circumdet,  et  in  morbis  gravioribus  lectus 
non  deseratur,  ut  ptyalismus  et  exanthema  jo- 
dinicum  qua  crises  intrare  possint. 

8.  Complicationes  morbosae  juxta  speciales  indicatio¬ 

nes  tractentur  5  qua  praestantissima  subsidia  cu¬ 
rae  omnis  cum  Jodi  praeparatis  sunt  balnea  cum 
sale  culinari. 

9.  Infricationes  Jodi  in  linguam  praecipue  salutares 

inveniuntur  in  tumoribus  sub  mento. 

10.  In  tuberculosi  universali  sunt  frictiones  ex  deuto- 

jodureto  hydrargyri  in  modum  curae  inunctoriae 
proficuae. 

11.  Jodi  actio  excellens  observatur  in  liydrargyrosi, 

syphilide  et. in  nonnullis  formis  scrophuloseos. 

12.  Jodina  brevissimo  tempore  specifice  in  systemata 

nonnulla  influxum  patefacit 3  huc  pertinent: 

ci)  Systema  dermaticum  ;ex-  et  internum  3 
h)  »  cartilaginosum.  ; 

In  alia  per  longum  tempus  solum  adhibitum  Jo- 
dum  virtutem  minus  luculentam  ostendit,  prouti: 

1.  In  systema  membranarum  serosarum,  fibrosarum 

et  synovialium; 

2.  in  systema  osseum; 

3.  in  lymphaticum  et  glandularum. 

Heliqiia  vix  actionem  ejus  persentiunt  j  vel  aperte 
damnum  patiuntur. 

S.  8.  ■  "  ■ 

Morbi  j  in  ([uibus  Joduin  indicatur. 

Virtute  Jodi  in  antedictis  explanata^  salutares 
facile' ejus  etfectus  intelliguntur. 

xVdliibetur  autem: 

1.  In  struma.  Experientia  enim  sat  evictum  est,  nul-« 

Ium  aliud  remedium  tam  praestantes  effectus  pro-» 
creare,  quam  jodum  in  struma  indolorifica  et 
lymphatica  et  omnia  alia  remedia^  quae  be^ 
neAcam  exercebant  quondam  actionem  in  hoc 
morbo,  eam  nonnisi  Jodinae  debere ,  Chemia  per 
analysim  eorum  comprobavit.  Sed  et  in  hoC 
morbo  medicamentum  laudatum  nimis  heroicum 
non  sine  circumspectione  et  rita  consideratione 
individualitatis^  aegri  porrigendum'  est  ,  quod 
praecipue  valet  in  usu  ejus  quidpiam  diutius  pro¬ 
tracto.  '  Individua  enim  debiliora  et  sensibilia 
mox  concitationem  systematis  sanguiferi  et  ner¬ 
vosi  experiuntur.  Praeterea  dispositio  ad  phthi- 
sira  et  haemoptoem  pharmaco  liocce  qua  causa 
occasionali  ad  morbum  usque  evehitur. 

2.  Tn  scrophulosi  et  quidem  inveterata;  cum  torpore 

juncta,  quae  praecipue  sese  manifestat  tumori¬ 
bus  et  indurationibus  glandularum  axillarium, 
.inguinalium,  colli  et  mesenterii,  passionibus  in¬ 
de  pendentibus  membranarum  serosarum ,  syste¬ 
matis  ossei,  eruptionum  cutis  et  ophthalmiarum, 
in  specie  ceratitis  scrophulosae.  Oleum  jecuris 

aselli  tantam  sibi  famam  recentissimo  aevo  pro¬ 
meruit  in  tractamine  scrophuloseos  non  acido 
peculiari  sed  Jodina  qua  parte  sua  constituente 
essentiali.  —  Licet  autem  jodum  a  herois  me¬ 
dicinae  in  scrophulosi  commendatur,  etsi  ingens 
numerus  aliorum  remediorum  in  hocce  morbo  lau¬ 
datorum  nullatenus  omni  exspectationi  satisfecit : 
nihilominus  cavendum  Jodum  »Panaceam  scro- 
phuloseos«  nominare  velle,  qua  ille  morbus  in 
omnibus  formis  sanari  posset,  et  remedia  alia 
saepe  optimo  coronata  elFectu  uti  antimonialia  et 
mercurialia  exilio  mulctare.  Nam  et  Jodum  pro- 
uti  aliud  quodlibet  antiscrophulosum  easdem  con¬ 
ditiones  exposcit,  sine  quibus  radicitus  nemo  a 
scrofulosi  liberari  potest,  nempe  congruum  re¬ 
gimen  diaeteticum.  Huc  pertinent ;  cibi  bene 
nutrientes,  digestu  faciles,  acido  generando  ob¬ 
stantes,  copula  ergo  congrua  eorum  ex  regno 
animali  et  vegetabili ;  aer  purus  liber  ab  omnibus 
effluviis,  summa  mundities,  exercitia  gymnastica, 
lotiones  et  frictiones  totius  corporis  cum  aqua 
frigida  institutae ;  balnea  tepida  omni  biduo  re¬ 
petita  cum  adjecto  sapone,  sale  culinari  vel  mal¬ 
tho  efficaciora  reddita. 

3.  In  hypertrophiis  praecipue  mammarum  summae  ex¬ 

tensionis  forma  unguenti  fausto  cum  successu  ad¬ 
hibitum  a  Delfiy.  Clarissimus  Magendie  in 
hypertrophia  ventriculorum  cordis  individuorum 
Juniorum  eminentes  effectus  observavit,  usum  au¬ 
tem  jodi  in  senibus  propterea  non  suadet,  quia 
in  his  jam  ossificationes  valvularum  et  tunica- 
internae  arteriarum  insimul  reperiuntur. 

4.  In  syphilide.  Licet  ad  nostra  usque  tempora  mer¬ 

curius  omnibus  aliis  remediis  palmam  eripuit 
antisyphiliticis ,  tamen  ex  numerosis  aevi  Vecen- 

tioris  experimentis  aperte  elucet^  quod  in  plu-| 
rimis  casibus  pfissionis  syphiliticae  secundariae  j 
usum  jodi  perfecta  sanatio,  in  reliquis  autem  i 
saltem  palliativum  auxilium  sequatur.  —  Multi* 
in  Gallia  medici  nominatiin  R  i  cli  o  n  d  ,  de 
Salle,  L  a  1 1  e  m  a  n  d ,  T  r  o  u  s  s  e  a  u ,  B  i  e  1 1,  | 
*^Magendie  usum  jodi  in  lue  venerea  commen- | 
dantes ,  non  paucos  invenerunt  imitatores.  } 

.  1 

e 

Wallace  Dubii  n  ii  strenuis  observationibus  ^ 

i 

in  publicum  editis  insignem  jodi  virtutem  in  sy¬ 
philide  comprobavit,  speciatim  in  illis  casibus, 
ubi  diathesis  scrofulosa,  incongrue  et  inepte  pro¬ 
pinatus  mercurius,  conditiones"  vitae  infensae 
cum  syphilide  secundaria  concurrebant,  formas¬ 
que  morbosas  produxerunt  in  quorum  dijudica¬ 
tione  difficile  cognitu  est,  quid  ad  syphilidem, 
quid  ad  complicationem,  quid  ad  productum  alius 
saevientis  dyscrasiae  pertineat.  Tali  sub  rerum 
statu  praecipue  Kali  hydrojodicum  non  solum  de¬ 
vastationi  ulteriori  per  ulcera  fortiter  obviam  ire, 
sed  etiam  usus  ejus  cum  congrua  diaeta,  bal¬ 
neis  et  sarsaparilla  junctus  statum  deplorabilem 
aegri*  essentialiter  emendare  potest.  Nam 'etsi 
sub  depicta  therapia  symptomata  syphilidis  non 
poenitus  evanescunt,  tamen  character  antea  ma¬ 
lignus  ita  exstinguitur,  ut  superficies  ulcerum 
magis  purior  evadat,  effiorescentiae  fiant  quoad 
extensionem  minores,  exostoses  magis  compla¬ 
nentur  vel  plane  dissipentur.  Si  dein  sanatio 
perfecta  nec  auctam  dosim  jodi  sequitur,  tunc, 
cauta  therapia  cum  mercurio  instituta,  morbum 
cum  omnibus  radicibus  evellit.  —  Sic  et  Vien¬ 
nae  sub  directione  Domini  Professoris  nobilis  de 
W  attmann  Kali  hydrojodicum  in  plurimis  ca¬ 
sibus  syphilidis  secundariae  optimo  cum  elTcctu 


'  mlhibeiur;  in  omnibus  autem  hujus  morbi  formis 
status  si  adest  irritativus,  remediis  congruis  an¬ 
tea  tollitur. 

« 

r 

5.  Tn  impetiginibus  chronicis  et  speciatim  herpete 

summam  attentionem  recentiori  aevo  promerue¬ 
runt  praeparata  jodi  ex  et  interne  adhibita.  Ce¬ 
terum  notandum  idem  de  externa  applicatione 
eorum ,  quod  de  omnibus  aliis  remediis  ,  tunc 
solum  normalem  functionem  cutis  restitui,  si 
malum  supradictum  non  diu  duravit  et  localis 
solum  est  originis  5  in  omnibus  autem  illis  casi¬ 
bus,  ubi  vel  malum  inveteratum,  vel  causa  ejus 
'  occulta  profundas  egerit  in  organismum  radices, 
applicatio  jodi  externa  internam  excipiat,  vel 
insimul  cum  hac  in  usum  trahatur,  secus  mor¬ 
bus  licet  pro  momento  pacatus  certe  aut  recedit, 
aut  nobiliora  organa  interna  adgreditur. 

6.  In  amenorrhoea,  Jodina  enim  peculiarem  sibi  in¬ 

fluxum  in' svstema  uterinum  vindicans,  a  non- 
nullis  qua  emenagogum  adhibetur.  PraecipueRe- 
c  a  m  i  e  r  et  T  r  0  u  s  s  e  a  u  narrant  multos  ca¬ 
sus  ,  in  quibus  tinctura  jodi  optato  successu  co¬ 
ronabatur,  et  si  exspectationem  eorum  fefellit, 
tunc  certe  morbus  ita  pertinax  fuit,  ut  nullo  alio 
hoc  respectu  laudato  remedio  debellari  potuerit, 
ita  ut  jodum  non  quidem  qua  inflillibile  remedium 
in  amenorrhoea,  sed  potius  qua  tale  adhibuis¬ 
sent,  quod  saepius  quam  alia  pharmaca  auxilium 
promptum  adtulit.  Regula  autem  hic  valet  pra- 
ctica ,  jodinam  eo  solum  tempore  propinare ,  quo 
fluxus  catameniorum  exspectatur.  In  ejusmodi, 
autem  morbo  plurimum  de  salutari  elfectu  jodi 
.  exspectandum  esset ,  ubi  torpor  universalis  et  in 
\  specie  systematis  uterini  adest ,  vel  ubi  diathesis 

scrofulosa  vel  S3’^philis  secundaria  morbo  uteri 
sublatet.  :j, ' 

7.  In  leucorrhoea.  Juxta  opinionem  Formey  certuirr 

esij  quod  sub  usu  jodi  uterus  ad  majorem  im¬ 
pellatur  actionem  j  sanguis  ad  illum  majori  copia 
advehatur  j  et  metrorrhagiae  occasio  largiatur  5 
igitur  hac  ratione  jodum  qua  efficax  emenago- 
gum  adhiberi  posset.  Idem  porro  refert,  noci- 
ferum  esse  sub  graviditatis  et  menstruationis  pe¬ 
riodo  et  nonnisi  summa  cum  cautela  adhibendum 
in  foeminis ,  in  quibus  fluxus  menstruus  semper 
copiosus  apparet  5  e  contra  in  blennorrhoeis  geni¬ 
talium  et  chlorosi  utilitatem  ejus  non  negari  posse. 

Guimele  Parisiis  observavit,  sub  therapia 
cum  jodo  in  strumam  instituta,  simultaneas  diu 
jam  perstantes  leucorrhoeas  evanuisse.  Qua  ex 
causa  in  posteriori  morbo  remedium  laudatum  in 
auxilium  vocans^  exoptatos  observavit  effectus. 
Sic  et  Goeden  in  pertinaci  et  jam  habituali 'Icu- 
corrhoea  in  individuis  torpidis,  phlegmaticis  ct 
praecipue  sublatente  diathesi  scrofulosa  remedio 
hocce  praestantissimo  cum  effectu  saepe  uteba¬ 
tur.  Sed  et  externa  applictatio  Kali  hydrojodici 
forma  unguenti  teste  Lisfranc  in  copula  cum  un¬ 
guento  mercuriali  in  facie  interna  femorum  il- 
liniti  praecipue  tunc  salutaris  se* praebuit,  si  in¬ 
simul  incrassatio  membranae  mucosae  uteri  cum 
leucorrhaea  conjuncta  erat. 

8.  In  hydrope  praecipue  ab  Anglis  et  Gallis  cum  emo¬ 

lumento  adhibitum.  Bradfleld  duobus  in  men¬ 
sibus  sanavit  hydropem  ascitem,  aliquoties  antea 
frustra  repetita  paracenthesi ,  ter  de  die  guttas 
tres  tincturae  jodinae  in  aqua  dilutae  porrigendo, 
ubi  insimul  linimentum  ex  uncia  semis  tincturae 

jodi  ciim  31/2  uncia  linimenti  saponati  compositi 
quotidie  2 — 3  in  abdomen  infricari  jussit  —  Co- 
ster  pluries  in  hydrope  partiali  et  universali  so¬ 
lutionem  granorum  trium  jodi  puri  et  granorum 
sex  Kali  hydrojodici  in  uncia  aquae  destillatae^ 
quam  sub  initio  ad  guttas  decem  postea  quinde¬ 
cim  propinavit;  inexspectatos  effectus  observavit. 

Multo  fortius  methodo  endermatica  in  usum 
vocata  hoc  remedium  virtutem  suam  exercuit,  si 
antea  ad  internam  faciem  femorum  emplastrum 
vesicans  applicabatur,  et  ad  plagam  dein,  cuti¬ 
cula  depravatam,  deligatio  cum  unguento  sequenti 
instituebatur : 

Rp.  Kali  hydrojod.  semi drachmam 
Jodi  pur.  gaan.  quindeciti 
Axung.  porc.  Unciam 
M.  exact.  in  unguent. 

Insimul  cum  eodem  unguento  plantae  pedum 
et  foveae  axillares  illiniebantur.  Sic  etDr.  Hoff- 
mann  connubio  drachmae  dimidiae  tincturae  jo- 
dinae  cum  seminuncia  aquae  piperitae  menthae, 
de  quibus  probe  mixtis  mane  et  vesperi  cochlear 
colfeanum  propinavit,  tribus  hebdomatibus  hy¬ 
dropem  universalem  sanavit,  in  quem  morbum 
jam  antea  fortissima  remedia  frustra  tentata  sunt. 

Juxta  assertum  Jahni  jpdina  est  potentissi- 
mum  antihydropicum^  ipsemet  enim  in  ascite  et 
hydrothorace ,  omne  auxilium  medicum  per  lon¬ 
gum  tempus  jam  eludentibus,  praecipue  autem  in 
hydrope  post  scarlatinam  evoluto ,  imo  in  chro¬ 
nico  et  acuto  hydrocephalo ,  abacto  inflammatio¬ 
nis  stadio,  tantos  felices  progressus  fecit,  ut  jo- 
dum  omnibus  aliis  remediis,  in  hisce  morbis  lau- 
Matis ,  palmam  eripuisset. 

.  Videtur  autem  jodina.  in  illis  morbosis  seri 
collectionibus  efficaciam  suam  indubitatam  osten¬ 
dere,  quibus  physGoniac  vel  obstructiones  unius  -, 
altcriusvc  organi  abdominalis  sublatent.  . 


.  v 


Experientia  porro  sat  docet,  utilitatem  Jo-i 
dinae  in  hydrocele  summam  palam  fieri.  In  5 
enim  casibus,  ab  omni  suspicione  sublatentis  syi-. 
philidis  immunibus,  Ricord  observavit,  quod] 
tinctura  jodinae,  cum  aqua  destillata  quidpiam 
diluta,  et  ope  lintei  ad  scrotum  qua  fomentum 
applicata,  ad  sanationem  citam  plurimum  contu-| 
Ierit.  Tinctura  autem  haec  magis  minusque  diluta 
applicabatur,  proiiti  individuum  aegrum  cute  ma-J; 
gis  rainusve  teneriori  et  sensibiliori  praediiuiff 
fuerat,  ita  ut  a  drachma  ad  sex  in  aquae  unciis 


tribus  adhiberetur.  Ut  autem  hac  fomentatio  sa-, 


lutiferos  proferat  effectus,  sensationem  vividam 
caloris  sed  semper  tolerabilis  ciere  debet,  quin 
tamen  ardor  dolorificus  proferatur.  Scroti  super¬ 
ficies  fusco  vel  rubrofusco  colore  notari  debet 
et  epidermis  squammas  formare,  quae  sensim  de-j 
hiscentes,  superficiem  pinguem  relinquunt.  Sem-J 
per  autem  dosis  tincturae  jodi  augeri  debet,  quam- 
diu  haec  symptomata  non  in  conspectum  veniant, 
immutata  dosi  aquae  destillatae.  Apparentibus  au-J 
tcm  exspectatis  effectibus,  in  concentratione  tinc¬ 
turae  nulla  amplius  fiat  mutatio,  et  bis  de  die  so-J^ 
Ium  fomentatio  dicta  renovetur.  Dolor  intrans 
vetat  per  aliquot  dies  applicationem  hujus  reme-J 
dii,  sed  pacatus  continuationem  fomentorum  us-] 
que  ad  plenariam  dispulsionem  tumoris 
git.  —  Sed  nec  in  hygromate  utilitas  summa,  jo- 
dinam  adhibendi  praeter  videatur.  Hoc  respectui 
Jicynard  occasionem  habuit,  morbum  huncce  iiii 
nautis  saepius  occurrentem ,  multis  metho'dis^  a 

medicis  ad  curam  ejus  radicalem  propositis ,  de¬ 
bellare,  ubi  circumferentia  tumoris  inveterati 
solita  remedia  resolventia  non  amplius  concede¬ 
bat.  Ubicumque  jam  compressio,  incisio  partia¬ 
lis  li3^gromatis,  aut  ejus  punctio  cum  subsequente 
compressione  vel  injectione  ope  remediorum 
causticorum  frustra  tentata  fuerunt,  faustissima 
^  resultata  obtulit  semper  jodina,  citius  aliis  om¬ 
nibus  remediis  resolutionem  hygromatis  prome- 
vens.  Methodus  haec  nullis  cum  incommodis 
juncta  saepe  saepius  adhiberi  potest.  Modus  au¬ 
tem  dicto  in  morbo  jodinam  adhibendi  sequens 
est:  Si  hygroma  ab  intumescentia  vicinarum 
partium  concomitatur ,  haec  aptis  antea  remediis 
sollenda  est.  Diaeta  aegri  solertissime  restrin¬ 
gitur,  extremitas  morbose  adllicta  Jib  omnibus 
voluntariis  et  involuntatariis  motibus  praeserva¬ 
tur  ,  et  insimul  mane  et  vesperi  vel  ter  de  die 
frictio  instituitur  cum  drachmis  duabus  unguenti, 
ex  uncia  una  axungiae  et  drachmis  duabus  kali 
hydrojodici  compositi.  Post  quamlibet  frictionem 
obtegatur  morbosa  plaga  cataplasmate,  ambitus 
sat  magni,  ex  farina  seminum  lini  parati.  Post 
aliquot  dies  cutis  sub  initio  flavo ,  postmodum 
fusco  colore  notata,  corrugatur  et  in  dcsquamma- 
tionem  abit.  Tumor  emollitur,  format  multos  lo¬ 
bos  et  dein  poenitus  evanescit.  Curae  hujus  du- 
ratio  media  non  ultra  14  dies  extenditur. 

9.  In  ophthalmiis  praesertim  naturae  scrofulosae,  ar¬ 
thriticae,  herpeticae  et  syphiliticae.  Experientia 
enim  virorum  celeberrimorum  et  heroum  artis 
ophthalmiatricis  indubitate  palam  fecit,  in  pluri¬ 
bus  non  complicatis  morbis  organi  visus  jodinam 
remedium  praebere,  omnibus  aliis  anteponendum. 
Plura  enim  hordeola,  quae  mcrciirialiis  frictio- 


Ilibus  frustra  tractata  sunt  et  jam  cultro  exstir¬ 
panda  erant,  Wall  ace  poenitus  resolvit  un¬ 
guento  ex  granis  quinque  deutojodureti  hydrargiri 
et  scmiuncia  pinguedinis  parati.  Ad  eundem  sco¬ 
pum  commendant  Beck  etFischer  unguentum 
ex  kali  hydrojodico.  Consiliarius  aulicus  a  secre¬ 
tis  Dr.  Chelius  in  maculis  corneae  remedia 
emollientia  qua  supervacanea  declarat  et  minime 
consentanea.  Potius  ubi  jam  nulla  indicatio  ad 
methodum  antiphlogisticam  et  derivantem  adest, 
suadet,  statim  ad  remedia,  mixtionem  massae 
organicae  alterantia  transitum  facere,  et  juxta 
ejus  opinionem  kali  hydrojodicum  omnia  alia  su¬ 
perflua  reddit.  Optime  hic  forma  unguenti,  ex  gra¬ 
nis  quinque  kali  hydrojodici  et  drachmis,  duabus 
pinguedinis  compositi  bis  de  die  adhibetur,  et 
pedetentim  kali  h}  drojodicum  ad  grana  16  auge¬ 
tur.  Nunquam  Chelius  ex  usu  hujus  unguenti 
perversas  observavit  sequelas,  imo  potius  obscu¬ 
rationes  leucomatosas  Corneae  sola  ejus  applica¬ 
tione  maximopere  vel  poenitus  dissipasse  refert, 
licet  ab  aliis  et  sub  initio  tractaminis  ab  ipso  qua 
insanabiles  declaratae  sunt.  Ut  autem  eo  tutius 
aequalia  percipiamus  resultata,  usus  hujus  reme¬ 
dii  summa  cum  patientia  et  consequentia  per  lon¬ 
gum  tempus  imo  per  annos  continuetur  necesse 
est. 

In  neuralgiis  et  nominatim  in  epilepsia  chorea  St. 
Viti  in  paralysibus.  In  tali  funesto  et  vere  her- 
culeo  morbo  uti  epilepsia,  ubi  juxta  assertum 
Hufelandii  ex  viginti  aegris  vix  unicus  per¬ 
fecte  sanatur,  remedium  summe  acceptabile  et 
gratum  esset,  cum  quo  morbum  hucusque  invin¬ 
cibilem  debellare  possemus.  An  autem  Jodum 
hacc  sacra  ancora  sit,  jure  meritoque  hucusque 


dubitandum  est,  Interim  Franklin  enarrat  ca- 
sum  epilepsiae,  puerum  8  annnorum  invadentis 
qui  dosibus  ingentibus  tincturae  jodinae  (ter  enim 
de  die  40 — 100  guttas  in  uncia  aquae  sumsit3 
spatio  5  hebdomadum  perfecte  sanasse  et  claris¬ 
simus  Magendie  nonnullos  epilepticos  magnis 
dosibus  kali  hydrojodici  praeter  exspectationem 
sanitati  pristinae  restituisse  affirmat. 

In  chorea  St.  Viti  Chomel  praeter  usum  balneorum 
tepidorum  tincturam  Jodi  ad  guttas  12 — 18  in  infuso 
foliorum  aurantiae  sumendam  suadet;  ex  hac  therapia 
praecipue  summam  haurit  utilitatem  in  puellis,  puber¬ 
tatis  periodo  versantibus  ,  in  quibus  turbata  functio 
uteri  causa  ballismi  erat. 

Juxta  observata  Copiandi  kali  hydrojodicum  in  co¬ 
pula  cum  tinctura  jodi  praesentibus  complicationibus 
Chorea  St.  Viti  cum  Chlorosi  et  amennorrhoea  summe 
salutare  inventum  est.  —  Ipsemet  laudat  hoc  remedium 
in  paralysibus ,  ex  annis  jam  durantibus. 

In  instituto  clinico  Dr.  Elliotson  usu  interno 
tincturae  jodi  hemiplegia  sublata  est,  cujus  causam  ex- 
travasata  serosa  in  cerebro  repraesentabant.  Licet 
hisce  adlatis  observationibus  omnis  fiducia  denegari  non 
potest,  tamen  ulteriori  examine  opus  est,  ut  spes  eo 
major  nobis  adfulgeat,  praeparata  jodi  in  supra  memora¬ 
tis  neuralgiis  cum  certitudine  boni  eventus  adhibendi. 
Persuasi  tamen  de  praestantissime  effectu  hujus  remedii 
in  intumescentiis  glandularum,  syphilide  secundaria, 
chronicis  exanthematibus  ,  .  collectionibus  serosis  et 
amennorrhoea,  eo  certius  et  hic  salutaris  exspectanda 
esset  jodinae  virtus,  ubi  memorati  morbi  cum  neurosi 
quadam  in  nexu  causali  cohaerent.  Nam  si  status  mor¬ 
bosus  his  neuralgiis  sublatens  ex  toto  prodigatur,  facile 

deiii  forma  ejus  sublatens  evanescit,  quod  et  C horne 
Copiam,  Elliotson  asseverant. 

§•9.  ■  ■'  : 

Exhibendi  forma,  dosis  jodi  et  praeparatorum  ejus.  ^ 

Jodum  purum  raro  in  pulvere  ad  Vie,  Vs?  V4  —  1  1 
granum  de  die  bis  vel  ter  adhibetur  pro  usu  interno  5  in 
forma  tamen  pillularum  minime  commendandum.  —  J  ahn 
praescribit  Jodinam  puram  in  chronico  et  acuto  hydro- 
ceplialo  infantum  cum  digitali  et  calomele  sub  formula 
sequenti:  *  -  ^ 

l\j).  Jodi  gr.  Vio 

Hydrarg.  muriat.  mit.  . 

Folior.  digit.  unc.  aa  gran.  Semis  —  duo. 

Piilver.  gummos.  scrupulum 
M.  f.  pulv.  dispens.  tal.  Nr.  8. 

D.  in  cliart.  cerat. 

S.  Allc  3  Stunden  1  Pulver  mit 

Leinsamenschleim  zii  nehmen. 

1.  Tentamina  autem,  quae  Dr.  Manlius  corterendo 
calomelem  cum  jodo  in  mortario  vitreo  instituit, 
mercurium  sublimatum  corrosivum  exinde  formari, 
palam  fecerunt.  Exinde  conclusio  facta  est,  quod 
et  in  oeconomia  animali  idem  processus  chemicus 
oriatur,  si  vel  simultanee  vel  brevi  tempore 
mercurius  dulcis  et  jodum  interne  sumuntur.  Hoc 
experimentum  summam  circumspectionem  mere¬ 
tur  et  regula  inde  sponte  tluit,  talem  copulam  so- 
lertissime  in  morbis  infantilis  aetatis  eo  magis 
evitandam  esse,  quum  evictum  habeamus,  jodi¬ 
nam  puram  forma  pillularum  vel  pulveris  sumtam 
minime  convenire;  hac  ex  causa  jam  ex  tempore, 
ubi  jodum  in  pharmacologiae  thesaurum  suscep¬ 
tum  est,  rarissime  hac  forma  exhibebatur. 


Tinctura  Jodi,  in  qua  tamen  quantitas  jodi  non 
ubivis  aequalis  est^  sed  juxta  dispensaieria  di¬ 
versa  etiam  variat.  Sic  praescribit  pharmacb|H>ea 
borussica  grana  48  ;  gallica  30  5  liustriaca 
provincialis  20  et  austriaca  castrensis  12  jodi  in 
uncia  una  spiritus  vini  solvenda. 

Tinctura  haec  coloris  est  fusci^  odoris  pungen¬ 
tis,  saporis  acris,  ingrati,  a  luce  defendenda, 
temporis  tractu  jodii  partem  in  acidum  hydrojo- 
dicum  conversam  olFert,  cujus  praesentiam  colore 
magis  magisque  in  dies  pallescente  indicat. 

_  » 

Etsi  tam  ingentes  dotes  hujus  praeparati  sine 
ullo  incommodo  porrectae,  sed  aperte  cura  emo¬ 
lumento  a  multis  adhibitae  sunt,  tamen  suaden¬ 
dum  ,  cum  parvis  dosibus  ,  guttis  nempe  4  —  5 
de  die  bis  vel  ter  porrigendis  initium  facere,  et 
successive,  si  bene  perfertur  dosim  ad  15  —  20 
guttas  augere.  Licet  haec  posterior  dosis  in  mor- 
y  bis  inveteratis  et  omnem  therapiam  eludentibus 
non  semper  sufilciens  erit,  tamen  in  his,  qui 
nondum  tam  profunde  in  organismum  egerunt  sat 
consentanea  est.  Quoniam  autem  jodiim  cum  aqua 
mixtum  connubium  cum  spiritu  vini  deserit  et  fa¬ 
cile  praecipitatur,  talis  copula  semper  pro  una 
die  addito  in  simul  mucilagine  gummi  arabici  vel 
seminum  lini  praescribenda  est. 

Alii  iterum  suadent,  tincturam  jodi  cum  muci- 
laginc  seminum  hordei  ad  usum  internum  quam 
optime  quadrare,  praetervidentes ,  jodinam  cum 
amylo  peculiare  connubium  inire  et  effectum  ejus 
multo  mitiorem  reddi. 

3.  Hydrojodas  lixivae,  Kali  hydrojodicum.  Simplicis¬ 

sime  eo  modo  obtinetur,  si  lixivae  causticae,  in 
duplo  aquae  purae  solutae  jodium  additur,  usque 
dum  lixivium  flavescere  incipiat,  quod  flavedine, 
immisso  adhuc  pauxillo  lixivae  purae  dissipata, 
evaporatum,  salem  relinquit,  ex  lixiva  jodica 
et  hydrojodica  compositum.  Lixivam  hj’^drojodi'- 
cam  solum  solvit  adfusum  alcohol,  eamque  eva¬ 
poratione  difflatum  puram  relinquit.  Kali  hydro¬ 
jodicum  crystallos  exhibet  prismaticos,  decolores 
saporis  subacris,'’  in  aere  sicco  constantes,  in 
humido  tandem  liquescentes,  in  aqua  et  spiritu 
vini  facillime  solvendas.  Experientia  duce  con¬ 
firmatam  praeferentiam  concedit,  et  optime  in 
aqua  solutum  porrigitur ,  quin  exitiosas  noxas 
producere  valeat  tantas  ac  alia  jodi  praeparata. 
Interne  praescribitur  in  solutione  vinosa  vel  aquo¬ 
sa  sine  omni  adjuvante  et  corrigente  a  grano  uno 
usque  ad  drachmam  de  die. 

Externa  forma  unguenti  grana  ejus  15  —  30 
ad  semiunciam  pinguedinis  vel  et  in  solutione 
vinosa. 

4.  Kali  hydrojodicum  joduratum  obtinetur,  si  lixivae 

hydrojodicae  grana  20  cum  granis-  6  jodinae  con¬ 
teruntur  ,  quod  mixtum ,  in  aqua  solutum  et  eva¬ 
poratum  Kali  hydrojodicum  joduratum  praebet. 

Hic  sal  colore  obscure  rubro  distinctus ,  cum 
aqua  et  spiritu  vini  solutionem  flavescentem,  cum 
solutione  argenti  hitrici  'praecipitatum  album ,  in 
ammonia  non  solubile,  cum  solutione  oxyduli  hy- 
drargiri  nitrici  ex  viridi  flavum,  cum  solutione 
mercurii  subliinjiti  corrosivi,  rubrum,  cum  ea 
plumbi  acetici  nitide  flavum  sistit. 

5.  Amylum  jodatum  ^  joduretum  amyli.  Obtinetur  ,  si 

grana  24  jodi  cum  pauxillo  aquae  humectantur  ^ 
et  admixta  uncia  una  amyli  tam  diu  agitantur, 
usque  dum  massa  tota  coeruleo-nigrum  colorem 
adepta  est,  quae  dein  sub  leni  calore  siccata, 
invasis  bene  clausis  servatur.  Scrupulus  massae 
ejus  granum  jodi  recondit.  Juxta  Buchanan  sub 
initio  de  die  scrupulus  semis  ergo  granum  dimi¬ 
dium  jodi  de  die  ,  sensim  ascendendo  usque  ad 
unciam  unam  ter  de  die  porrigendam ,  licet  hu¬ 
cusque  paucos  invenerit  imitatores. 

6.  Sulfur  jodatum  seu  joduratum'5  joduretum  sulfuris 

paratur,  si  4  partes  jodi  et  una  florum  sulfuris 
intime  conteruntur,  mixtio  haec,  si  minoris  est 
quantitatis  in  vitro ,  majoris  autem  in  vase  capi¬ 
tato  vitreo,  ope  balnei  arenae  commititur  modico 
calori,  qui  gradatim  usque  ad  sulfuris  et  jodi 
augetur  liquationem ,  sub  qua  superfluum  jodum 
evaporatur,  et  residuum  sulfur  jodatum  praebet, 
massam  nempe  obscure  albam ,  nitidam ,  cry¬ 
stallinam,  jodi  odorem  redolentem.  Praeparatum 
hocce  solum  usum  externum  admittit  forma  un¬ 
guenti  in  chronicis  impetiginibus  ex  drachma  una 
sulfuris  jodati  et  nncia  pinguedinis  compositi. 

7.  Hydrargyrum  jodatum,  seu  jodidulatum,  joduretum 

seu  jodetum  hydrargyrosum ,  protojoduratum  hy- 
drargyri  praecipitatione  oxyduli  hydrargyri  nitrici 
ope  kali  hydrojodici  obtinetur.  Apparet  sub 
forma  subtilis,  llavo-aurantiaci,  saporis  et  odoris 
expertis  pulveris  nec  in  aqua,  nec  in  spiritu 
vini  solubilis.  —  Interne  solum  in  adultis  et  tunc 
rarissime  ad  granum  V2  —  1  aliquoties  de  die 
forma  pulveris  vel  pillularum,  frequentius  un¬ 
guenti ,  qua  irritans  remedium  locale  in  chro- 

nicis.  affectionibus  cutis  praescribitur.  Dr.  B 1  u  m-” 
h  a  r  (1 1  Stuttgardii  usum  illius  praeparati  in 
tumore  albo  cum  diatliesl  scrofulosa  ncxu^ 
causali  cohaerente ,  summopere  laudat.  Prae-» 
scribit  autem  illud  forma  unguenti  ex  granisi 
6  — 10  protojodurati  hydrargyri  et  uncia  pingue- ^ 
dinis  compositi  5  insimul  refert^  cutem  sensibilem 
’  et  teneram  inunctioni  hujus  unguenti  non  ob¬ 
stare. 

» 

8.  Hydrargyrum  perjodatum  5  bijodatum  j '  seu  bijo- ^ 
didum,  deutojoduretum  hydrargyri j  hydrargy- 
rum  jodatum  rubrum  per  affinitatem  analyticam 
duplicem  ex  mercurio  sublimato  corrosivo  et 
kali  hydrojodico  obtinetur  sub  forma  pulveris 
scarlatinosi  j  Zinnabari  non  absimilis,  odoris  et 
saporis  experti ,  in  bene  clausis  vasis  servandi, 
et  a  lucis  influxu  bene  defendendi,  quia  per 
lucem  obscure  fuscum  colorem  mox  nanciscitur. 
In  aethere  et  alcohole  mox  solvitur,  non  autem 
in  aqua. 

Praescribitur  interne  a  grani  V20  parte  incipiendo 
et  de  die  dosim  eadem  quantitate  augendo,  ita  ut  ad 
finem  therapiae  1  V2  grani  propinetur  juxta  sequentem 
praescriptionem:  - 

i 

Up.  Mercur.  .jodal.'  rubr.  gr.  duodecim 
solve:»  in  alcohole  vini  q.  s. 
adde : 

Micae  panis  alb.  q.  s. 
iit  r.  Pili.  Nr.  240 
Consp.  pnlv.  cinamoiii. 

/  8.  Tagiich  einc  Pille  mehr  zu  nehmen. 

Pro  diaeta  ]8  semiunciae  panis  albi,  tria  juscula 
et  digestu  facile  obsonium.  Pro  jiotu  decoctum  ex 

radico  bardanae,  caulibus  dulcam  cortice  ulmi  paratura 
Externo  usui  inservit  qua  causticum  forma  unguenti  ex 
uncia  pinguedinis  et  drachma  hujus  praeparati  com¬ 
positi. 

t  Licet  sufficiat  in  morbo  nondum  inveterato  dosis 
I  linj  us  pharmaci  ad  scrupulum^  tamen  in  rebelli  etper- 
:  tinaci  ad  drachmam  adhuc  grana  decem  jodi  puri  ad¬ 
duntur  5  vel  etiam  mercurius  praecipitatus  albus,  prouti 
i  nempe  in  votis  medici  est ,  actionem  jodi  vel  hydrar- 
,  gyri  augere.  In  ulceribus  scrofulosis  colli,  praecipue 
si  ex  'tumoribus  glandularum ,  ope  lanceolae  apertis  , 

.  orta  sunt,  ad  exstinguendum  eorum  malignum  chara- 
I  cterem  inservit ,  ter  de  die  applicato  hoc  unguento. 

Dolores  quidem  post  quamlibet  applicationem  excitat 
;  vehementes,  sub  quibus  partes  vicinae  rubent  et  intu¬ 
mescunt,  sed  consuetim  elapsis  15 — 20  minutis  dolor 
evanescit.  Ulcera  autem  glandularem,  per  annos  licet 
persistentia  3 — 4  hebdomadibus  ex  toto  consanantur, 
si  morbosa  superficies  ulceris  perfecte  destructa  est, 
quo  nil  nisi  cicatrix  remanet,  quae  nullum  nisum  ad 
I  novam  formationem  ulceris  relinquit. 

I 

9.  Jodetum  ferrosum  obtinetur  digestione  3  partium 
jodi ,  30  aquae  et  l  partis  ferri  pulverati  in 
vase  capitato  vitreo,  sub  qua  operatione  ferrum 
in  minoribus  portionibus  gradatim  sub  continua 
eversione  massae  additur ,  et  totum  tamdiu  agi¬ 
tatur  ,  usque  dum  lluidum  decolor  factum ,  per 
filtrum  secernitur.  Hac  ratione  paratum  fluidum 
coloris  est  subviridescentis  ,  quod  in  100  par¬ 
tibus,  11  jodeti  ferrosi  fex  9  partibus  jodi  et  2 
ferri  constantis3  soluti  tenet ,  quod  quacumque 
in  relatione  cum  spiritu  vini  misceri  potest. 

10.  Jodetum  ferricum  paratur  si  praeparato  vix  inemo- 

rato  peracta  filtratione  /  residuo  non  roluto  ferri 
dimidia  jodi  quantitas  additur  ,  quam  illinc  con¬ 
tinetur. 

$ 

Ambo  haec  praeparata  interne  ad  grana  3 — 4  de 
die  in  solutionibus  praescribuntur. 

Externum  usum  admittunt  sub  'forma  injectionum, 
lotionum,  clysmatum 'et  balneorum  ex  uncia  1 V2  ferri 
jodati  et  libra  aquae  paratorum. 

Formulae  internae : 

\  — 

l\p.  Hydrojod.  lixiv.  seraidraehmam 
Solve  in 

Aq.  destill.  siinpl.  Uncia 

Dt.  Signa  :  3 — 3mal  taglich  6 — 10  Tropfcn  in  cinem  Glas 
Thee.  Riohard. 

V  * 

il/?.  Jodii  scrplum 

Kal.  jodat.  serpi,  duos 
Aquae  destill.  une.  septem 

Solve.  D.  Signa :  6  Tropfen  Friih  und  Nachmittags  in  eincra 
Glas  Zuckerwasser zu  nehmcn.  Lugol. 

jRp.  Ferri  jodat.  drachm.  duas  , 

Alcohol. 

Aq.  destill.  aa  unc.  duas 

M.  Signa:  Friih  und  Abend  lEssldlFcl  zu  nehmcn. 

Rp.  Kal.  hydrojod.  drachm.  duas 
Solve  in 

Aq.  destill.  simpl.  unc.  octo 
S.  Taglich  4mal  1  Essldffel.  S  i  m  m  a  y  e  r. 

lip.  Kali  hydrojod.  drachm. 

Succi  liquir.  depur.  semidrachmam 

Pulv.  liquir.  q.  s. 

ut  f.  1.  a.  Pili.  Nr.  60 

Consp.  pulv.  liquir. 

l>t.  in  vitro 

Signa :  Morgens  und  Abends  5  Stiick  zu  nehmcn. 

Grubenschutz. 

<  I  ■ 

Formulae  ad  usum  externum; 

"t 

K;a  Tinctur.  jodii  drachmam 

Unguent,  cerae  alb.  unc.  duas 
M.  exactiss.  f.  unguent  .  ,  » 

Dt  Signa:  Wallnussgross  einzureiben.  >  .  ^ 

jR/?t  Jodinae  gran.  quindecim  ■  ’ 

Kal.  hydrojod.  drachmam  - 

Tinctur.  opii  drachm*  duas  . 

Axungi  unc.  duas 

M.  f*  ungt.  Dt  S.  Salbe.  Lugol. 

Rp.  Ferri  jodat.  semiunciam 
Aquae  destill.  libras^  duas 

Solve.  Signa:  ZuKlystierenjWaschungcnjBiidern.  Moli* 

Rp,  Ferri  jodat  drachm.  et  semis  '  ’  r 

Adipis  suili,  unciam 
Misce  f.  unguent 

Signa :  Eine  Wallnussgross  Friih  und  Abends  einzu¬ 
reiben.  ^  Moli. 

Ans  d.  Jaliresberichte  der  mediz.  Section  der  scliles.  Gesell- 
scbaft  fiir  vaterliind.  Kultur  1838  in  Breslau. 

Berliner  Central-Zeitung  1839,  S.21n.  405. 

Allgem.  Journal  fiir  med.  u.  chirurg. Kenntn.  v.  Trousseau, 
iibers.  von  L  0  cliner  1834  ,  S,  5  und  122. 

Praktische  Miscellen  u.  Lesefriiclite  aiis  d.  ausliind.  Literatur, 
mitgetheilt  v.  M.  R.  Dr.  Buffe  zu  Berlin ,  in  llufe- 
1  a  n  d’s  Journal  1839  August,  S.  132. 

Casper’s  Wochensclirift  1838,  Nr.  5,  in  Schmidfs  Jalirb. 
1838,' No.  XI,  S.  149. 

Hartinann’s  Pharniacol.  dynam.  Vindob.  1829. 

M  a  y  e  r’s  pliarinacol.  Bliitter ,  Giins  1840. 

Fr.  Moli,  Ilandbuch  d.  Pharmacologie ,  Wien  1839—41. 


Theses  defendendae. 


1. 

ff^ebris  continua  continens  non  datur. 

2. 

Exercitia  gymnastica,  a  veteribus  adamata,  magno 
cum  sanitatis  detrimento  hodiedum  negliguntur. 

'Antiqui  medici,  sanguinis  acrimonias  docentes,  quoad 
denominationem  potius  quam  quoad  rem  errarunt. 

4. 

Metalla,  primis  viis  insinuata ,  ni  oxydantur,  dynami- 
cos  effectus  ciere  nequeunt. 

5. 

Therapia  multum  complicata  empyricinn  aut  fraudulen¬ 
tum  arguit  medicastrum. 

6. 

Foramen  ovale  cordis  apertum  non  semper  cyanosim 
causat. 

7. 

Typhus  abdominalis  sphinx  medicorum- 

8.  ■ 

Systema  naturale  nullum  existit,  omnia  pro  artificia¬ 
libus  sunt  habenda. 

9. 

Ex  causis  occasionalibus  solis  unacum  Brunonc  pa¬ 
rare  medicinam  saepe  saepius  licet. 


36 


10 


Morbi  occulti  cxistunt. 

11. 

Organismus,  patitur  quandoque  corpora  mechanice  ei 
inhaerentia. 

3Icdicus  absque  physices  cognitione  perfectus  esse 
nequit. 


13 


3Iedicinae  progressus  cum  iis  in‘  chirurgia  collati  pas¬ 


sus  formicini  sunt  putandi 

14. 


Blorbos  praegressos  in  subsequentes,  longo  licet  teiu* 
pore  distantes ;  maximopere  influere,  defendo.  . 


15 


Summus  phlogoseos  internae  gradus  ab  adynamia  diffi- 
•  cillime  cognoscendus.  •• 


16 


Opii  virtus  sedativa  aeque  est  primaria  ac  excitans.’ 


17. 


Status  adynamicus  adparatum  antiphlogisticum  non  ex 
eludit.  .  ■ 


i  fi 

